**Domovina**

Ko te opazujem,

zares te občudujem.

Ko skozi okno gledam,

te nikoli ne spregledam.

Domovina si ti čudovita,

zame vedno zmagovita.

A onesnaževanje te ubija,

čeprav demokracija se razvija.

Sama zase si edina,

vedno nepogrešljiva

in nikoli zamenljiva –

TI SI MOJA DOMOVINA!

**Sara Kastelec, 7. razred**

**OŠ Stari trg ob Kolpi**

**Moja prelepa domovina**

Podgora moja domovina je,

tu vedno dobrodošel sem,

tu vedno doma sem.

Vendar pa le najstnik sem.

Po poteh obujam spomine,

včasih slabe in večkrat dobre,

pa še vedno smejim se,

saj tu moje otroštvo je.

Tudi jaz žalosten včasih sem,

a ko pogledam svojo domovino,

takrat sem spet vesel,

da tukaj lahko živim.

**Marko Mihajlović, 7. razred**

**OŠ Stari trg ob Kolpi**

**Domovina vredna je spomina**

Slovenija je moja prelepa dežela, ki vedno je vesela.

Želim, da v svetu bi blestela in vse pohvale bi požela.

Narava pa naj v čistem živi,

čebelica pa svobodno leti.

Zastavo prelep slovenski grb krasi,

v njem pa glavni vrh Triglav stoji.

V grbu voda je dereča, nad njo pa zvezda je svetleča.

Bela, modra in rdeča,

v Sloveniji naj vlada sreča.

Ni važno, kdo je predsednik,

naj bo le človekov zaveznik.

Naj še dolgo slišita se Zdravljica in Golica,

na mizi pa diši potica.

Kranjska klobasa že dolgo je kraljica,

metliška črnina pa žlahtna kapljica.

Pomembna sta še Avsenik in Slak,

a tudi kočevski medved je junak.

To slovenska avtohtona je žival,

v Divji babi pa našli so piščal.

Župančič v zbirki mehurčke ima,

folklori pa naj tamburica igra.

Naš je tudi lipicanec, jaz pa sem Poljanec.

Oba sva dobrodošla in iz države ne bova prošla.

Kaj je sa, ti bum rekl al pa čibo ti bum spekl.

Poleti bomo plavali na Kupi ali pa ležali na supi.

Kaj buš sada spil, da kupico ti bum nalil.

Da težko je to razumet, ja dobro znam,

ali svojega narečja ja ne dam.

Sem tudi Belokranjec, ker Starega trga sem prebivalec.

Belokranjsko pogačo si spečemo

in na Zelenega Jurija plešemo.

To moja je domovina, ki vredna je spomina.

To iz roda v rod bom prenašal

in vse narode bom prekašal.

Svojo domovino vedno čuval bom,

ker Slovenija je moj varen dom!

**Tim Tristan Mutič, 8. razred**

**OŠ Stari trg ob Kolpi**

**Moja Bela krajina**

V Beli krajini mnogo dobrih je ljudi.

Našo prelepo dolino reka Kolpa krasi.

Poleti se ob Kolpi igramo in v njej čofotamo.

Naše doline jaz nikomur ne dam.

Preveliko lepih spominov sem ustvaril si tam.

**Kevin Mark Pyngrope Tekavec, 8. razred**

**OŠ Stari trg ob Kolpi**

**Poljanska dolina**

Zeleni travniki, kjer veter nežno šepeta in reka Kolpa svojo pot ima.

Tu sem našla dom, kjer sreča me prevzema.

V Poljanski dolini pesem ptic igra melodijo, ki ti seže do srca.

Bele breze šelestijo, v vsej svoji lepoti se bohotijo.

V Poljanski dolini veliko dobrih je ljudi,

ki z veseljem na pomoč priskočijo ti.

Poljanska dolina svoj čar ima,

zato tu se dobro živeti da.

**Klavdija Kapš, 9. razred**

**OŠ Stari trg ob Kolpi**

**Bela krajina**

V Beli krajini mnogo dobrih je ljudi,

vsak pomaga, ko v težavah si.

Moja domovina bela kakor sneg

zaradi svojih veličastnih belih brez,

ki segajo vse tja do modrega neba.

Moja domovina lepa v vseh letnih časih.

Pozimi se belo lesketa,

poleti nagajiv otroški nasmeh ima.

Spomladi vse ozeleni

in ptičje petje srce ogreje mi.

Jeseni listje barve spremeni

in v gozdu vse po gobah zadiši.

To je moja rodna domovina,

tu spomine svoje bom pustila.

**Klavdija Kapš, 9. razred**

**OŠ Stari trg ob Kolpi**

**V srcu Dolenjske**

Pod nebesi modrimi v srcu Dolenjske

leži Bela krajina, biser narave.

Reka Kolpa nežno objema zemljo,

kjer pesem vetra svojo melodijo prepeva.

Polja z zelenjem kot z odejo so prekrita,

vinska trta pa se s sladkimi plodovi ti dobrika.

Stari mlin ob Kolpi tiho šepeta o skrivnostih starega sveta.

Belokranjske vasi kot iz pravljice,

s svojimi hiškami očarajo te.

Ljudje, polni topline in miline,

vsakomur ogrejejo srce.

Ptice nad Kolpo svoje pesmi prepevajo,

drevesa ob njej pa svoje cvetove razpirajo.

**Klavdija Kapš, 9. razred**

**OŠ Stari trg ob Kolpi**